Publication: Magyar Közlöny
Issue: MK-2000-56 (Year: 2000, Number: 56)
Era: 1990-2004
Section: a 17/2000. (VI. 9.) GM rendelethez
Paragraph Index: 299

2. Az MSZ EN 50020:1997 (második kiadás) Sújtólégés robbanásbiztos villamos gyártmányok. Gyújtószikramentes védelem szabvány előírásainak kiegészítése 2.1 Hatály 2.1.1 Jelen Melléklet azon gyújtószikramentes villamos rendszerek kialakítására és vizsgálatára vonatkozó különleges előírásokat tartalmazza, amelyeket teljességgel vagy részben sújtóléges bányák robbanásveszélyes térségeiben alkalmaznak a robbanásveszély elkerülésére. 2.1.2 Jelen Melléklet kiegészíti az MSZ EN 50020 Gyújtószikramentes védelem „i” szabvány követelményeit. 2.1.3 Jelen Melléklet követelményei nem veszik át a gyújtószikramentes és a részben gyújtószikramentes gyártmányok vagy a gyújtószikramentes rendszerek létesítésére vonatkozó előírások követelményeinek hatályát. 2.2 Meghatározások 2.2.1 Jelen Mellékletben a gyújtószikramentes villamos rendszerekre az alábbi meghatározások érvényesek. Ezek kiegészítik az MSZ EN 50014 — Általános előírások és az MSZ EN 50020 — Gyújtószikramentes védelem „i” szabványokat. 2.2.2 Gyújtószikramentes villamos rendszer Olyan villamos gyártmányok együttese, melyet egy leíró rendszer dokumentum ismertet, és amelyek összekötő áramkörei vagy ezen áramkörök részei, amelyeket robbanásveszélyes környezetben való használatra szántak, gyújtószikramentes áramkörök, és amelyek megfelelnek jelen Melléklet előírásainak. 2.2.3 Tanúsított gyújtószikramentes villamos rendszerek A 2.2 pontnak megfelelő villamos rendszer, melyre vonatkozólag valamely vizsgáló állomás kiadta a rendszer tanúsítványt annak igazolására, hogy a villamos rendszer típusa megfelel a jelen Mellékletnek.

Source: https://magyarkozlony.hu/hivatalos-lapok/f70d14abaf29fd646e5021b19b0d160719ab9d56/dokumentumok/af7c0f8057b13e77e4621648f0d035a14cb08e89/letoltes